കാഞ്ഞിരപ്പള്ളി തന്പലക്കാട് റോഡില് പുത്തനങ്ങാടി ജംഗ്ഷനില് റോഡ് തകര്ന്നത് ദുരിതമായി കാഞ്ഞിരപ്പള്ളി: കാഞ്ഞിരപ്പള്ളി തന്പലക്കാട് റോഡില് പുത്തനങ്ങാടി ജംഗ്ഷനില് റോഡ് തകര്ന്നത് ദുരിതമായി. വര്ഷങ്ങളായി തകര്ന്നു കിടന്ന റോഡിലെ ഈ ഭാഗം അധികൃതര് തിരിഞ്ഞു നോക്കാത്തതിനെ തുടര്ന്ന് ഓട്ടോ ഡ്രൈവര്മാര് സിമന്റിട്ട് അടച്ചിരുന്നു. എന്നാല്, മഴ പെയ്തതോടെ വീണ്ടും റോഡ് തകര്ന്ന് കുഴി രൂപപ്പെടുകയായിരുന്നു. കുഴികളില് ചാടി പലപ്പോഴും വാഹനങ്ങള് അപകടത്തില്പ്പെടാറുണ്ടെന്നും ഇരുചക്രവാഹന യാത്രികരാണ് ഏറെയും കുഴിയില് വീഴുന്നതെന്നും ഓട്ടോ ഡ്രൈവര്മാര് പറയുന്നു. കുഴിയില് വെള്ളം കെട്ടിക്കിടന്ന് വാഹനങ്ങള് കടന്നു പോകുന്പോള് യാത്രക്കാരുടെ ദേഹത്തേക്ക് തെറിക്കുന്നതും പതിവാണ്. റോഡിന്റെ ശോച്യാവസ്ഥ പരിഹരിക്കാന് അധികൃതര് അടിയന്തര നടപടി സ്വീകരിക്കണമെന്ന് ഓട്ടോ ഡ്രൈവര്മാരും വ്യാപാരികളും ആവശ്യപ്പെട്ടു.